**Nasilje na internetu**

* **U današnje doba kada je prisutno više različitih oblika komunikacijske tehnologije, puno je i više mogućnosti nasilja preko Interneta. Istraživanja su pokazala da u Republici Hrvatskoj 73% djece ima iskustvo s korištenjem interneta. Upotreba interneta sve više raste s povećanjem doba djeteta. Čak 40% djece koja nemaju računalo kod kuće koriste Internet. Svakodnevno se internetom koristi 58% djece, jednom tjedno 26%, a 17% djece jednom mjesečno ili rjeđe.**
* **Među djecom i mladima najpopularniji način internetske komunikacije su: forumi, chat, blogovi, društvene mreže poput Facebooka i Twittera. Zajedničko im je da posjetitelji, odnosno korisnici mogu koristiti nadimke koje sami izaberu što im daje mogućnost da budu anonimni. To znači da korisnici međusobno ne znaju tko je tko u stvarnom životu, ne znaju imena i prezimena, adresu i broj telefona. Jedni o drugima znaju samo ono što se iznese na internetu. Anonimnost s jedne strane daje mogućnost da budu otvoreni ,da kažu drugima ono što bi im bilo neugodno izreći nekome tko ih poznaje. Anonimnost se može i zloupotrijebiti jer nisu svi korisnici interneta dobronamjerni , pa se mogu doživjeti velike neugodnosti. Netko tako može vrijeđati , prijetiti i pisati drugima stvari koje nisu istinite. U nasilje preko interneta spada: vrijeđanje , slanje okrutnih , zlobnih ili prijetećih poruka , poticanje grupne mržnje, kreiranje internetskih stranica koje sadrže priče , crteže i šale na račun vršnjaka. Nasilje preko interneta je isto tako npr. slanje fotografija svojih vršnjaka te traženje od drugih da ih ocjenjuju kao najružnije , najdeblje , najnepopularnije u školi i slično. Nasilje na internetu je i provaljivanje u tuđe e-mail adrese te slanje zlobnih i neugodnih poruka drugima. Istraživanja koju su provedena pokazuju da su čak 18% djece u dobi od 12 do 14 godina bila žrtve nasilja preko interneta , a 11% se izjasnilo kao internet nasilnici. 62% djece koja su bila izložena nasilju na internetu izjavila su kako je nasilnik bio njima poznata osoba ili netko od učenika iz razreda. Djevojčice su češće žrtve , ali i češći nasilnici na internetu od dječaka. Male su mogućnosti da se nasilno ponašanje izbjegne jer nasilnik može ostati anoniman i to velikom broju djece služi kao poticaj da se nasilno ponašaju , iako u stvarnom svijetu ne bi bili nasilni. Šteta učinjena nasiljem preko interneta može biti velika jer sve što je objavljeno na internetu ima neželjenu publiku i neželjene posljedice. Da bismo izbjegli takve situacije najbolje se držati ovih savjeta: ne dajte osobne podatke na internetu nikome osim svojim roditeljima ,nemojte nikome reći svoju lozinku. Ako ti netko pošalje zlonamjernu ili prijeteću poruku, nemoj odgovarati , već ju pokaži odrasloj osobi kojoj vjeruješ. Nikad nemoj otvarati nečiji e-mail ako ga ne poznaješ.**
* **Kao što je bitno da odrasli nadgledaju igru djece na igralištima i dvorištima , tako je bitno da nadgledaju korištenje djece računalima i internetom. Internet pruža velike i korisne mogućnosti , ali isto tako može biti velika opasnost. Kao i u svakodnevnom životu , tako i na internetu moramo poštivati pravila ponašanja.**

**Fran Hižak 6.b**